SABORSKI zastupnik Ivan Pernar pojavio se u majici s kratkim rukavima s natpisom 'HDZ LOPOVI LOPINE!' na današnjoj sjednici mandatno-imunitetnog povjerenstva, koja je sazvana da se odluči o ukidanju saborskog imuniteta bivšem ministru i političkom tajniku HDZ-a Lovri Kuščeviću.

Podsjetimo, danas se odlučuje o zahtjevu DORH-a za skidanjem imuniteta i davanju odobrenja za pokretanje kaznenog postupka zbog zlouporabe položaja i ovlasti. Kuščevića se sumnjiči da je kao načelnik Općine Nerežišće, izmjenama prostornog plana te dodjelom POS-ovih stanova, pribavio sebi znatnu imovinsku korist.

Tekst se nastavlja ispod oglasa

Pernar je u svom obraćanju na početku sjednice rekao da podržava ukidanje imuniteta bivšem HDZ-ovom ministru i da se nada da će pravosuđe osuditi Lovru Kuščevića.